recursal/SuperWikiNEXT-32B huggingface dataset:
**Oleg Mixaylovich Sirokvashko** (belaruscha: *Алег Міхайлавіч Сыраквашка* ; 1961-yil 3-avgust, Minsk, BSSR, SSSR — 2016-yil 16-iyul, Brest, Belarusiya) — darvozabon va futbol murabbiyi sifatida faoliyat olib borgan sovet va belaruslik futbolchi.

Faoliyati
---------

### Futbolchilik faoliyati

Minskning „Torpedo" va „Burevestnik" jamoalarida futbol oʻynay boshlagan. 1981—1986-yillarda Brestning „Dinamo" jamoasida oʻynagan. 1987-yilda respublikaning asosiy jamoasi — „Dinamo" (Minsk) ga taklif qilingan, lekin asosiy jamoaga kira olmagan va keyingi yili Brestga qaytib kelgan. 1988-yil 7-mayda SSSR terma jamoasiga qarshi oʻrtoqlik oʻyinida Brest jamoasi darvozasini himoya qilgan, unda ikkinchi liga vakillari sensatsion tarzda 1:0 gʻalaba qozonishgan. Brest jamoasi uchun 150 dan ortiq oʻyin oʻtkazgan.

SSSR parchalanganidan soʻng darvozabon bir qancha klublarini oʻzgartirgan, jumladan, Oʻzbekiston va Belarus oliy ligalarida hamda Polsha chempionatining quyi divizionlaridan birida oʻynagan. 1997-yilda 36 yoshida futbolchilik faoliyatini yakunlagan.

### Murabbiylik faoliyati

Murabbiylik faoliyatini 1999-yilda „Prujani" klubini boshqara boshlagan. Keyinchalik, koʻp yillar davomida „Dinamo Brest"da darvozabonlar murabbiyi boʻlib ishlagan va 2003-yilgi mavsum oxirida jamoa rahbari, klub prezidenti va bosh murabbiyi ketganidan keyin oʻn bir oʻyin davomida klub bosh murabbiyi sifatida ishlagan. Belorussiyaning boshqa klublari bilan ham ishlagan, mamlakat yoshlar va olimpiya terma jamoasi murabbiylar shtabi azosi bo‘lgan.

Brestda soʻnggi kunlarigacha darvozabonlar bilan ishlagan. Uzoq davom etgan kasallikdan soʻng vafot etgan.

Manbalar
--------

1. ↑  „Умер легендарный вратарь брестского «Динамо» Олег Сыроквашко". 20-iyul 2016-yilda asl nusxadan arxivlandi. Qaraldi: 17-iyul 2016-yil.
2. ↑  „Он не Кио!". 12-sentabr 2017-yilda asl nusxadan arxivlandi. Qaraldi: 17-iyul 2016-yil.

Havolalar
---------

* teams.by
**Xalvatiya** — soʻfiylik tariqati; 14-asr oxirida Shimoli-Gʻarbiy Eronda shakllangan. Tariqat
dastlab turkiy aholi o‘rtasida vujudga kelib, Oʻrta Osiyo tasavvuf maktabi (Ahmad
Yassaviy)ning ayrim g‘oyalari va malomatiya va qalandariyaning kuchli taʼsiri ostida
faoliyat olib borgan. Xalvatiya 50 dan ziyod mustaqil suluk va tariqatlarni boshlab bergan.
Xalvatiyaning asoschisi gilonlik Zohiriddin Umar al-Xalvatiy (1397) bo‘lgan. U o‘z
izdoshlari uchun qoidalar ishlab chiqqan, unga ko‘ra, qatʼiy ravishda zohidlikka amal
qilish (zuhd) va mutlaqo ro‘za tutish (imomlar soniga qarab) asoslab berilgan. Siyosiy
sabablarga ko‘ra, (Xalvatiya tarmoqlariga Usmoniylar rahnamolik qila boshlagach) Xalvatiya taʼlimoti
vaqt o‘tishi bilan o‘zgarishlarga uchrab sunniylik tariqatiga aylangan. XALVATIYA taʼlimoti asosini
quyidagilar tashkil qiladi: ju’ (ixtiyoriy ochlik), samt (sukut saqlash), sahar (bedor
bo‘lmoq), i’tizol (yolg‘izlik), zikr, fikr (meditatsiya), rabt (murid qalbi bilan shayx qalbi
o‘rtasidagi aloqa) va ibodatda doimiy pokizalik. Xalvatiya tariqati yashil yoki qora rangdagi
to‘rtburchaqli qalpoq kiyishi bilan ajralib turgan.

Adabiyotlar
-----------

ISLOM ENSIKLOPEDIYASI"Oʻzbekiston milliy entsiklopediyasi"
Davlat ilmiy nashriyoti, 2004

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Gyonbokgung (Gyeongbok saroyi) — Janubiy Koreyaning poytaxti Seul shahri shimolida joylashgan saroy majmuasi. Bu qirol oilasi Joseon sulolasining asosiy va eng katta saroyi boʻlib, Joseon davrida qurilgan beshta yirik saroydan biri boʻlgan.1394-yilda Koreya oliy arbobi Jeon Dojon loyihasi boʻyicha qurilgan. 1592-yilda Yaponiya istilosi paytida saroyning bir qismi yoqib yuborilgan. 1860-yillarda Daewongun tomonidan taʼmirlangan. Qayta qurishdan soʻng u 330 ta bino va 5792 xonaga ega edi. Majmuaning umumiy maydoni 410 ming kvadrat metrni tashkil qiladi. 1895-yilda imperator Myeongseong yapon agentlari tomonidan oʻldirilganidan koʻp oʻtmay, uning eri imperator Gojong saroyni tark etdi va qaytib kelmadi. 1911-yilda yaponlar saroy majmuasining 10 ta binosini buzib, Koreya general-gubernatorining uyini qurdilar. Gyeongbokgungning asosiy binolari 48 ta granit ustun ustidagi sunʼiy koʻlning oʻrtasida joylashgan Geunjeongjeong taxt xonasi (Milliy xazina roʻyxatidagi № 223) va Gyeonghoeru paviloni (Milliy xazina roʻyxatidagi № 224). Ushbu pavilon eski 10 000 von banknotada (yangi banknot 2007-yilda muomalaga chiqarilgunga qadar) tasvirlangan. Endilikda saroy ochiq osmon ostidagi muzeyga aylandi. Saroyga kirishdan oldin, siz Joseon sulolasi davrida bu yerda boʻlib oʻtgan qoʻriqchilarni almashtirishning rang-barang timsolini koʻrishingiz mumkin.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Longan** - Sapindaceae oilasiga mansub doimiy yashil daraxt, ayniqsa Tailandda keng tarqalgan. Daraxtning mevalari diametri 1-3 sm, och jigarrang rangli zich teriga ega. Ular ko'pincha uzum bilan taqqoslanadi. Longan o'zining qarindoshiga o'xshaydi - lychee (Xitoy olxo'ri), ammo ta'mi biroz boshqacha - u qovunga o'xshaydi .

Longan tarkibida temir, magniy, fosfor va kaliy kabi turli xil vitaminlar va minerallar mavjud. S vitaminining yuqori miqdori meva beriberi kasalligini oldini olish va immunitet tizimini mustahkamlash uchun foydalanishga imkon beradi va uning kuchli antioksidant xususiyatlari kemoterapi dorilarining salbiy ta'sirini kamaytirishi va jigarni himoya qilishi mumkin. Ba'zi ekspertlar mevani oshqozon-ichak traktining kompleks davolashiga kiritadilar.

An'anaviy xitoy tabobatida longan asosan charchoq, bosh aylanishi, yurak urishi bartaraf etish uchun tonik sifatida ishlatiladi. Meva, shuningdek, uyquni normallashtirish, asossiz hayajonni kamaytirish, diqqatni tinchlantirish 
uchun ishlatiladi.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Afgʻon urushi yillarida halok boʻlgan jangchilar xotirasiga oʻrnatilgan monument** — Oʻzbekistondagi madaniy meʼros obyekti. Monumental san’at yodgorligi. Obyekt davri: 1985-yil. Xorazm viloyatining Bogʻot tumanida joylashgan. Obyekt manzili: Bogʻot shaharchasi, Feruz koʻchasi. Koʻchmas mulkka boʻlgan huquq: Davlat mulki. Xorazm viloyati madaniy meros boshqarmasi operativ boshqaruv xuquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
1825-yil 29-dekabrda Filadelfiada nashr etilgan National Gazette and Literary Register nashrining maqolasida Missuri senatori „Polkovnik Palmer (Martin Parmer) fransuz taʼtilini olib, Texasga ketgani aytiladi".1825-yil 29-dekabrda Filadelfiada nashr etilgan National Gazette and Literary Register nashrining maqolasida Missuri senatori „Polkovnik Palmer (Martin Parmer) fransuz taʼtilini olib, Texasga ketgani aytiladi". 
**Fransuzcha taʼtil**, baʼzan **Fransuzcha chiqib ketish**, **Irlandcha hayrlashuv** yoki **Irlandcha chiqib ketish** bu boshqalarni ogohlantirmasdan yoxud ruxsatsiz bir manzil yoxud hodisani tark etishdir. Zararsiz misollar tariqasida mezbonni xafa qilmaslik yoxud qolganlarga xalaqit bermaslik uchun bazm soʻngini kutmasdan ogohlantirishsiz chiqib ketish, yoxud muammoliroq misol tariqasida askarning oʻz postini ruhsatsiz tark etishini koʻrsatish mumkin.

Bu atama 1771-yilda *ingliz* va *fransuz* anʼanalari bir-biri bila oʻta bogʻlangan vaqtda ilk bora qayd etilgan.

Fransuzlarda oʻxshash atama *filer* yoxud *l’anglaise* (Ketishning inglizcha uslubi) deb nomlanadi va bu 19-asr oxiri 20-aslarga borib taqaladi.

Ilk qoʻllanishi
---------------

**Oksford lugʻati (Oxford English Dictionary)** bayonida atama qabulxona yoxud biror yerdan mezbon yoxud mezbonlarning rxsatisiz ketishni bildiradi. Shunday qilib, hazil tariqasida fransuzcha ketish bu biror narsani ogohlantirish yoxud ruxsatsiz qilishdir. OEDning aytishicha, birinchi foydalanish 1771-yilda uchraydi va unda: „U Irland kelinchagini oʻgʻirladi va mendan va oʻz ustozidan fransuzcha ketish qildi".

James Bozvelning 1762-yil 15-noyabrdagi jurnalida yoziladiki, uning doʻsti uni Shotlandiyani tark etayotganini koʻrmagan, „ Karni menga aytganidek Fransiyada hech kim ketish uchun ruxsat olmaydi, men esa shunchaki oʻtirdim, xolos".

Kanada va Amerika Qoʻshma Shtatlarida ham *''Irlandcha xayrlashuv''* terminidan foydalaniladi.

Harbiy qoʻllanilishi
--------------------

Atama, ayniqsa, harbiy qismga beeʼtiborlik bilan kelmaslikni bildiradi. Bu tarixi boy boʻlgan *Fransuz-Ingliz ziddiyati*dan kelib chiqqan. Ispaniyaning ham aytishiga koʻra, atama fransuzlarga tegishli. Bu atama Napoleonning Iber Penunsulasiga Anglo-Portugal va Ispaniyaning qoʻshilgan qoʻshinlariga yozganida shunday nom olgan.

Manbalar
--------

1. ↑  *Brewer's Dictionary of Phrase and Fable (Millennium Edition; London: Cassell, 1999)*.
2. ↑  *Parkinson, Judy (2000).* „From Hue & Cry to Humble Pie".
3. ↑  *Anu Garg's A.Word.A.Day, September 8, 2008.* „http://wordsmith.org/words/chinese\_puzzle.html".
4. ↑  „"Filer à l'anglaise"".  Francparler. Retrieved September 7, 2012..
5. ↑  Pottle, Frederick A. ed. (1950). *Boswell’s London Journal*. McGraw-Hill. p. 40
6. ↑  *Seth Stevenson (3 July 2013).* „Don't say goodbye".  Slate.com.

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |



|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Abdulla Oripov haykali** — Oʻzbekistondagi madaniy meʼros obyekti. Monumental sanʼat yodgorligi. Obyekt davri: 2018-yil. Qashqadaryo viloyatining Qarshi shahrida joylashgan. Obyekt manzili: „Mustaqillik" MFY. Koʻchmas mulkka boʻlgan huquq: Davlat mulki. Qashqadaryo viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Abdulla Oripov nomidagi ijod maktabi
------------------------------------

Prezident ta'lim muassasalari agentligi tizimidagi Abdulla Oripov nomidagi ijod maktabi Oʻzbekiston Respublikasi Vazirlar Mahkamasining 2017-yil 24-may "Qarshi shahrida ona tili va adabiyoti fanini chuqurlashtirib o'qitishga ixtisoslashtirilgan maktab-internatini tashkil etish to'g'risida"gi 312-sonli qarori bilan tashkil etilgan. Prezident ta'lim muassasalari agentligi tizimidagi Abdulla Oripov nomidagi ijod maktabining asosiy vazifasi : Yuksak ma'naviyatli, chuqur bilimli, mustaqil va erkin fikrlaydigan, intelektual va ijodiy salohiyatli yoshlarni tarbiyalash va ta'lim berish

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

"
**Shaxta**, shaxta stvoli – kon ishlarini bajarish uchun, yer yuzasiga chiqish yoʻliga ega boʻlgan, yer ostidagi tik yoki nisbatan qiya, koʻndalang kesimi uncha katta boʻlmagan (4,5x6,5 m gacha) kon inshooti. Sh.lar liftlar, izli yoki konveyerli transportlar bilan, qurilish paytida esa paqirlar bilan jihozlanadi. Sh.larning koʻndalang kesimi dumaloq, baʼzan toʻgʻri burchakli, kamdankam elliptik shaklda boʻladi. Nisbatan qiya shaxta stvollari toʻgʻri burchakli, ravoq shaklida va dumaloq boʻlishi mumkin. Sh. devorlari beton, temirbeton, katta hajmli temir va choʻyan gardishlar bilan mustahkamlanadi. Shaxta stvoli odamlarni tushirib-chiqarish, mustahkamlovchi yogʻochlarni tushirish, rudaga aralangan—keraksiz jinslarni chiqarib olish va shaxtani shamollatish, yer osti suvlarini chiqarish va razvedka maqsadlari uchun kavlanadi. Shaxta stvoli turlaridan – yer yuzasiga chiqish yoʻliga ega boʻlmagan (koʻr stvol), shaxtaning past qismidan yuqori qismiga foydali qazilmalarni tashib beruvchi tik kon inshooti mavjud. Sh.larning xizmat koʻrsatish muddati katta konlarda 50—70 yilga yetadi. Dunyoda eng chuqur Sh.lar (chuq. 4— 4,5 km) Hindiston („Chempion Rif" shahrisi)da va JAR („Vitvatersrand" va boshqalar)da mavjud. U yerdan oltin, kumush va olmoslar qazib chiqariladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**SSD** (*inglizcha* ***solid state drive*** — „qattiq yurituvchi") maʼlumot saqlash uskunasi boʻlib, maʼlumotni doimiy saqlash uchun ishlatiladi. Flesh xotiradan farqli raishda, MHX qattiq disklarni oʻrnini bosish maqsadida shaklan va ishlash jihatidan unga oʻxshatilgan boʻladi. Shuningedek MHXda flesh xotira oʻrniga DTMX yoki O'TMX dan foydalaniladi va koʻpincha Tasodifiy Murojaat Xotira qurilmasi deb ham ataladi.

2.5 dyuymli SSD qurilmasi.
mSATA SSD
Mustahkam holat atamasining asl maʼnosi elektron quvurlar oʻrniga yarim oʻtkazgichlardan foydalanganligini bildirsada, ushbu oʻrinda buning maʼnosi qurulmaning harakatlanuvchi mexanik qismlari yoʻqligini ham anglatadi. Buning hisobiga xotiraga boʻlgan murojaast (oʻqish va yozish) tezligi yuqori boʻladi va sarflanadigan vaqt ham juda kam boʻladi.

SSD-lar odatda HDD-larga qaraganda uzoqroq xizmat qiladi. Ikkala turdagi drayverlar koʻp yillar davom etishi mumkin boʻlsa-da, SSD disklari yomonlasha boshlashdan oldin koʻproq oʻqish/yozish davrlariga bardosh bera oladi. Ammo shuni taʼkidlash kerakki, SSD ning ishlash muddati flesh-xotira sifati va foydalanish tartibi kabi omillarga ham bogʻliq.

Tarixi
------

1978-yil StorageTek kompaniyasi birinchi mustahkam holdagi xotira qurilmasini ishlab chiqdi. 1980 yilga kelib Santa Clara Systems „BatRam" dunyoga tanishtirdi, u 1 megabit massivdagi DIP TMX sxemalariga asoslanib, qattiq diskni emulyatsiya qilish uchun maxsus moslamga ega edi.
Sharp yapon kompaniyasining 1983 yilda chiqargan „Sharp PC-5000" noutbuklarida 128 kilobayt mustahkam holatdagi xotiradan foydalanilgan edi.
TMX qurilmalar 1980 yilda tizimni boshlash uskunasi (booting media) sifatida juda mashxur boʻlgandi. Bunga asosiy sabab qattiq disklarning qimmatligi va epchil disklarning murojaat tezligini pastligi boʻlgan.

**Havolalar**

* Zamonaviy ma'lumotlarni saqlash qurilmalari xususiyatlarini taqqoslash | ssd hdd
* Drayvlarning ozuqalari, shakllari va xususiyatlari | hddv.ru

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Sharof Rashidov uy muzeyi 1992-yil 6-noyabrda atoqli davlat arbobi, yozuvchi Sharof Rashidov tugʻilganligining 75-yillik munosabati bilan Oʻzbekiston Respublikasi birinchi Prezidenti Islom Karimov tomonidan Jizzax viloyatida Sharof Rashidov yodgorlik muzeyi sifatida tashkil etildi.

2017-yil 27-martda Oʻzbekiston Respublikasi Prezidenti Shavkat Mirziyoyev Sharof Rashidov tavalludining 100-yilligini keng nishonlash toʻgʻrisidagi qarori imzolandi. Ushbu qarorga eʼtiboran muzey qaytadan zamon talablariga javob beradigan tarzda qayta taʼmir qilindi.

Uy-muzey joylashgan hudud dastlab Sh. R.Rashidovning ota-onasi – Rashid ota va Qulsinoy ona Xalilovaga qarashli boʻlib, Jizzax shahrining chekka qismida edi. Sharof Rashidovichning turmush oʻrtogʻi Xursana Gʻofurovnaning istagiga koʻra, 1979-yilda eski taxtali uy qaytadan obodonlashtirildi. Uy-muzeyni barpo etishdan asosiy maqsad Sharof Rashidovich Rashidovning boy merosini oʻrganishdan iborat.

Muzey 5 ta zaldan iborat: asosiy zal, yozuvchi hayoti haqidagi ekspozitsiya. Rashidovga xorijiy davlatlar rahbarlarining hujjatlari va shaxsiy buyumlari, sovgʻalarini taqdim etilgan zal. Xursana Gʻofurovna Rashidova zali – Sharof Rashidovng rafiqasi va oilasiga bagʻishlangan ekspozitsiya. Rashidov, hujjatlar va shaxsiy buyumlarini taqdim etdi. Siyosat arbobining ishxonasi Rashidov – ekspozitsiyada Toshkentdagi kvartiradagi (qayta taʼmirlangan) idoradagi buyumlar va kitoblar taqdim etilgan.

Galereya
--------

* 
* 
*

Manbalar
--------

1. ↑  Oʻzbekiston Respublikasi Prezidentining qarori, 27.03.2017-yildagi PQ-2854-son lex.uz 27.03.2017
2. ↑  Sharof Rashidov uy-muzeyni rasmiy sayti Wayback Machine saytida arxivlandi (2022-03-17). sharafrashidov.org
**Ruslan Zudiyevich Ablayev** (1972-yil 29-iyun Chkalovske Leninobod viloyati) – sovet va rossiyalik futbolchi. Darvozabon ampulasida oʻynagan. Oʻtkazilgan oʻyinlar soni boʻyicha „Lokomotiv" klubi yetakchilaridan biri (320). 2010—2013-yillarda ushbu jamoaning murabbiylar shtabida ishlagan. Voronejning „Fakel" yoshlar jamoasi darvozabonlar murabbiyi hisoblanadi.

Faoliyati
---------

Markaziy Osiyo futbol maktabi bitiruvchisi. Ruslan 1988-yilda ikkinchi ligadagi „Yangiyer" klubi tarkibida kattalar ligasida oʻynay boshlagan.

1992-yilda u mamlakat oliy ligasida oʻynagan Voronej Fakelning asosiy jamoasiga qoʻshilgan. 1992\*yilgi mavsumda Ruslan jamoa tarkibida bitta oʻyin oʻtkazgan: 5-may kuni Vladikavkazning „Spartak" jamoasi bilan uchrashuvda (1:2) 35 daqiqa oʻynagan. Uning jamoasi 8 va 19-daqiqalarda gol oʻtkazib yuborgan, shundan soʻng uning oʻrniga Aleksandr Filimonov maydonga tushgan.

1993-yilgi mavsumda jamoa birinchi ligaga tushib, Filimonov jamoadan ketganidan soʻng Ablayev „Fakel"ning asosiy tarkibida koʻproq maydonga tusha boshlagan. 1994-yilda u jamoa ikkinchi ligaga tushib ketganidan keyin ham klubda oʻynashni davom ettirgan. 1996-yilda Ablayev ikkinchi ligada oʻynagan „Lokomotiv Liski" jamoasiga oʻtgan. 2002-yilda „Lokomotiv" markaziy zonada soʻnggi 20-oʻrinni egallab , KFK oʻrtasida Rossiya chempionatiga tushib ketganidan soʻng, Ablayev klubni tark etgan.

2003-yilda u Severstal Cherepovets jamoasi bilan shartnoma imzolagan. Ikkinchi divizionda 7 ta va Rossiya kubogida 2 ta oʻyin oʻtkazgandan soʻng, Ruslan „Lokomotiv Liskin" jamosiga qaytgan va u yerda 2007-yilda futbolchilik faoliyatini yakunlagan. Umuman olganda, Liski klubi tarkibida u professional chempionatlarda 320 ta oʻyin oʻtkazgan (bu koʻrsatkich boʻyicha Igor Pivin bilan birinchi oʻrinni egallagan), havaskorlar chempionatlarini hisobga olgan holda Ruslan jamoa tarkibida umumiy – 340 ta oʻyin oʻtkazgan.

2013-yil yanvar oyida u Fakel Voronej darvozabonlari murabbiyi boʻlgan.

Manbalar
--------

1. ↑  „Первое трансферное" (ru).  Липецкая спортивная газета. 13-fevral 2018-yilda asl nusxadan arxivlandi. Qaraldi: 21-fevral 2020-yil.
2. ↑  „«Спартак» — «Факел» (2:1) Чемпионат России 1992. Протокол матча" (ru). *sportbox.ru*. 21-fevral 2020-yilda asl nusxadan arxivlandi. Qaraldi: 21-fevral 2020-yil.
**Sekuba Diatta** (1992-yil 22-dekabr, Dakar, Senegal) – yosh senegallik futbolchi, hozirda Grachanica shahridan „Bratstvo" da oʻynaydi.

Faoliyati
---------

Sekuba oʻzining professional futbolchilik faoliyatini 2009-yilda „Radnik" Hadžići futbol klubida boshlagan. Sekuba „Radnik" jamoasidagi bir yillim faoliyatidan soʻng 2010-yilning iyulida Chexiyaning „Mlada Boleslav" jamoasi bilan shartnoma imzolagan. U Chexiyada yashash vizasi bilan bogʻliq muammolar tufayli uzoq vaqt oʻynamagan. 2012-yil avgust oyida u Bosniya va Gertsegovinaga qaytib keldi va u yerda „FK Sarayevo" jamoasi bilan shartnoma imzoladi. Sarayevo jamoasida tarkibdagi raqobat tufayli maydonda oʻynash uchun koʻp imkoniyatlarga ega boʻmadi. Diatta Qishki transferlar vaqtida Sarayevoni tark etishga qaror qiladi va Belgradning „Srvena zvezda" jamoasiga oʻtdi. Yangi jamoasi tarkibida eng yaxshi futbolchilardan aylandi va mavsumning ikkinchi qismida u 12 oʻyinda 4 ta gol urishga muvaffaq boʻlgan. 2022-yil Oʻzbekiston Pro ligasining „Yangiyer" jamoasida toʻp surdi

Manbalar
--------

1. ↑  „Secouba Diatta - player profile - Transfermarkt". *transfermarkt.co.uk*. Qaraldi: 28. 2. 2016.

Havolalar
---------

* Transfermarkt profili
**Vladimir Konstantinovich Rodionov** (1949-yil 12-oktyabrda tugʻilgan, Novosibirsk, SSSR) — sovet futbolchisi. SSSR sport ustasi (1974). SSSR chempionatining bronza medali sovrindori (1974).

Oliy maʼlumotli.

Faoliyati
---------

Futboldan tashqari u yoshligida xokkey bilan shugʻullangan. U „A" toifasidagi "Sibir" xokkey jamoasida oʻynagan.

Yarim himoyachi va hujumchi sifatida oʻynagan.

Futboldagi professional futbolchilik faoliyatini ikkinchi liganing „Yangiyer" jamoasida ikki katta aka-uka bilan birga boshlagan, Vladimir titishqoqligi evaziga ulardan oʻzib ketishga muvaffaq boʻlgan. 1969-yilgi mavsumda raqiblar darvozasiga 21 ta gol urib, „Yangiyer"ning eng yaxshi toʻpurari boʻlishga muvaffaq boʻldi.

Tez orada uni Oʻzbekistonning yetakchi jamoasi — Toshkentning „Paxtakor" jamoasiga taklif qilishdi. 1971-yilgi mavsumda u toshkentliklar safida 21 ta oʻyin oʻtkazib, 7 ta gol urgan.

U SSSR Qurolli Kuchlarida Rostov SKAda xizmat qilgan, soʻngra Xarkovda va 1974-yilda Odessada „Chernomorets" da xizmat qilgan, u Oliy ligada SSSR chempionatining bronza medali sovrindori boʻlgan va SSSR sport ustasi unvonini oldi.

Futbolchilik faoliyatini yakunlaganidan soʻng, u SSSR faxriylar jamoasi va Odessadagi havaskorlar klublarida oʻynadi, u 80-yillarning oʻrtalaridan parallel ravishda murabbiylik qildi.

2014-yil holatiga koʻra, u Odessa va viloyat chempionatlarining kalendar oʻyinlarini tekshirdi.

Bosh murabbiy sifatida u boshchiligidagi „Afgʻon jamoasi" ikki marta Odessa futbol federatsiyasining kubok sohibiga aylangan (boshqa nomi — „Afgʻon-Pomir" deb atalgan) shahar chempionati birinchi ligasining kattalar jamoasini boshqargan. Kubok (2006, 2009).

Asosiy vaqtda u Odessa milliy yuridik akademiyasining „Olimp" yoshlar futbol klubida murabbiy, jamoa boshqaruvchisi boʻlib ishlaydi.

Yutuqlar
--------

* 1974-yil SSSR chempionatining bronza medali sovrindori.
* 1969-yilgi SSSR chempionatida "Yangiyer" FKning eng yaxshi toʻpurari (21 gol).
* 1977-yilgi SSSR chempionatida „Dnepr" ning eng yaxshi toʻpurari (10 ta gol).

Havolalar
---------

* Profil na sayte „Odesskiy futbol"
* Profil na sayte FootballFacts.ru
Ilgari **Pensilvaniya mehmonxonasi** sifatida tanilgan **kashtan zali** Klarens E.Vunder tomonidan ishlab chiqilgan va 1922 yilda qurilgan Wunder shuningdek, 1700 Walnut St (1927yilda) va Neuweiler pivo zavodida (1913 yilda) Bonwit Teller dizayni uchun mas’uldir. 10 qavatli binoning meʼmoriy uslubi Uygʻonish davrining tiklanishi. Bino poʻlat konstruktsiyadan, tsement va gʻishtli jabhadan va tepa boʻylab hamrohlik qiluvchi kornişli antablaturadan iborat. Qurilganidan soʻng bino Pensilvaniya mehmonxonasi sifatida xizmat qilgan. 1940-yillarda u **Filadelfiya mehmonxonasi** sifatida tanildi.  U 1946 yil dekabr oyida Sheraton mehmonxonalariga sotilgan  va **Penn-Sheraton mehmonxonasi** deb oʻzgartirilgan. Sheraton 1953 yil oktyabr oyida mehmonxonani Xertfild mehmonxonalariga sotdi  va ular Penn-Sheraton nomini biroz oʻzgartirib,  **Penn Sherwood mehmonxonasiga** oʻzgartirdilar.  1962 yilda mehmonxona Sheratonga franchayzing sifatida qoʻshildi va 1966 yilgacha **Sheraton Motor Inn** sifatida faoliyat yuritdi. 2006 yil iyun oyida Kvartira investitsiya va boshqaruv kompaniyasi (Aimco) mulkning asosiy ulushini sotib oldi.

Chestnut Zali kvartiralari
--------------------------

Bugungi kunda Chestnut Zali Filadelfiya markazidagi Universitet Siti shahrida Uorton Biznes maktabi va Zamonaviy sanʼat instituti yonida joylashgan. Chestnut Zalining 315 xonadonli uylarining qariyb 90 foizi talabalar (yaqin atrofdagi Drexel universiteti yoki Pensilvaniya universitetida tahsil olayotganlar) tomonidan band. Qolgan 10%ni yosh mutaxassislar va maktab maʼmurlari egallaydi.

Ijarachilar
-----------

Chestnut Halldagi turar joy uylaridan tashqari, umumiy 38,385 kvadrat fut (3,566.1 m2) boʻlgan beshta savdo maydonchasi ham mavjud chakana savdo maydoni – hozirda Pensilvaniya universiteti davolash tadqiqot markazi, Pensilvaniya Federal kredit ittifoqi universiteti va Drinkers West tomonidan ishgʻol qilingan uchtasi.

Maʼlumotnomalar
---------------

1. 1 2  „Chestnut Hall, Philadelphia, U.S.A.". *Emporis.com* (4-iyun 2011-yil). 4-iyun 2011-yilda asl nusxadan arxivlandi. Qaraldi: 31-yanvar 2023-yil.
2. ↑  „Clarence Edmond Wunder | Companies".  Emporis. 4-iyun 2011-yilda asl nusxadan arxivlandi. Qaraldi: 3-may 2022-yil.
3. ↑  „Chestnut Hall, Philadelphia | 227154".  Emporis. 4-iyun 2011-yilda asl nusxadan arxivlandi. Qaraldi: 3-may 2022-yil.
4. ↑  „Sheraton Gets Philadelphian" (en-US). *The New York Times* (10-dekabr 1946-yil). Qaraldi: 31-yanvar 2023-yil.
5. ↑  *TIMES, Special to THE NEW YORK*. „Penn Sheraton Hotel Is Sold" (en-US). *The New York Times* (25-oktyabr 1953-yil). Qaraldi: 31-yanvar 2023-yil.
6. ↑  Cobb, WM (1956). "Transition: a time for intellectual marines". *J Natl Med Assoc* **48** (3): 153–8. PMID 13320127. PMC 2641094. //www.pubmedcentral.nih.gov/articlerender.fcgi?tool=pmcentrez&artid=2641094.

Tashqi havolalar
----------------

* UPenn davolash tadqiqot markazi
* UPenn Federal kredit ittifoqi
* Drinker’s West
* Aimco
* Chestnut Hall kvartiralari
	+ Foto va video sayohat
* Aimco kvartiralari

Manbalar
--------
**Alteratsiya** (lotincha: *alteratio* – „oʻzgartirish") – 1) musiqada asosiy tovushqator pogʻonalarini (nomini saqlagan holda) oʻzgartirish; uning balandligini chorak, yarim yoki butun tonga balandlatish yoki pastlatish. 2) garmoniyada alteratsiya tovushqatordagi noturgʻun pogʻonalarni xromatik oʻzgartirish orqali tuzuk (lad) tortilishlarni kuchaytirishga xizmat qiladi. Tarkibida oʻzgargan pogʻonalar mavjud boʻlgan instituterval yoki akkordlar Alteratsiyalashgan interval va akkordlar deb yuritiladi; 3) biologiyada – mexanik kuch, issiqlik; elektr toki, kimyoviy moddalar va boshqa taʼsirida hujayra va toʻqimalar funksiyasining va tuzilishining oʻzgarishi.

Adabiyotlar
-----------

* OʻzME. Birinchi jild. Toshkent, 2000-yil.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Filip Uremovich** (1997-yil 11-fevralda tug'ilgan) — xorvatiyalik professional futbolchi, Bundesliganing "Gerta" klubi va Xorvatiya terma jamoasida markaziy himoyachi sifatida o'ynaydi.

Jamoalardagi faoliyati
----------------------

Uremovich Xorvatiya Birinchi Futbol Ligasidagi debyutini 2016-yilning 17-iyulida "Xayduk Split"ga qarshi oʻyinda "Cibalia"da oʻtkazdi.

2018-yilning 4-iyunida Uremovich Rossiya Premer-ligasi vakili Qozonning "Rubin" klubi bilan toʻrt yillik shartnoma imzoladi. 2022-yil 13-mart kuni Uremovichning "Rubin" bilan shartnomasi Rossiyaning Ukrainaga bostirib kirishi bilan bogʻliq FIFAning yangi qoidalariga koʻra, 2022-yilning 30-iyuniga qadar toʻxtatildi. Ushbu qoidalar Rossiyadagi xorijlik futbolchilarga 2022-yilning 30-iyuniga qadar vaqtincha Rossiyadan tashqaridagi klub bilan shartnomasini toʻxtatib qoʻyishga ruxsat beradi.
"Rubin" himoyachisi Filip Uremovich faoliyatini "Gerta"da davom ettiradi. Xorvatiyalik futbolchi Berlin klubiga tekinga o'tadi. "Gerta" matbuot xizmati xabariga ko'ra, 25 yoshli futbolchi bilan shartnoma 2026-yilgacha mo'ljallangan. "Rubin" joriy mavsumni 15-oʻrinda yakunladi va RPLdan chiqib ketdi. "Gerta" Germaniya chempionatida 16-o'rinni egalladi va "Gamburg" bilan pley-offda (0:1, 2:0) birinchi Bundesligada yashash uchun ruxsatnomani saqlab qolishga muvaffaq bo'ldi.«Sheffild Yunayted» matbuot xizmati «Rubin»ning xorvatiyalik himoyachisi Filip Uremovichning transferi haqida elon qildi.
Tomonlar joriy mavsum yakuniga qadar shartnoma imzolashdi. Oldinroq Qozon klubi futbolchi bilan shartnomani to'xtatganini malum qilgandi.
Sheffild hozirda Angliyaning ikkinchi eng kuchli chempionati - Chempionshipda o'ynaydi. Jamoa 38 uchrashuvda 61 ochko bilan 5-oʻrinda bormoqda. 
Qozonning "Rubin" klubi 2021-22- yilgi mavsum oxirida Rossiya Premer-ligasidan tushib ketdi va Uremovich oʻz shartnomasida quyi ligaga tushib qolgan taqdirda erkin agent boʻlish imkonini beruvchi bandni faollashtirdi. Keyin Germaniyaning Herta BSC klubi bilan to'rt yillik shartnoma imzoladi.

Xalqaro karyera
---------------

Uremovich Xorvatiya terma jamoasidagi debyutini 2020-yil 8-sentabr kuni UEFA Millatlar Ligasi doirasida Fransiyaga qarshi oʻyinda oʻtkazdi. U o'yinni boshladi va safarda 4:2 hisobidagi mag'lubiyatning dastlabki 57 daqiqasini o'ynadi.

Faxrlar
-------

Olimpiya Lyublyana
* Sloveniya PrvaLiga : 2017–18
* Futbol boʻyicha Sloveniya kubogi : 2017–18

Ma'nbalar
---------

1. ↑  „Filip Uremović".  Hertha BSC. Qaraldi: 4-avgust 2022-yil.
2. ↑  „Game Report by Soccerway".  Soccerway (17-iyul 2016-yil).
3. ↑  „Состав "Рубина" пополнил защитник Филип Уремович" (Russian).  FC Rubin Kazan (4-iyun 2018-yil).
4. ↑  „"РУБИН" ПРИОСТАНОВИЛ КОНТРАКТ С ФИЛИПОМ УРЕМОВИЧЕМ" (ru).  FC Rubin Kazan (13-mart 2022-yil).
5. ↑  „FIFA adopts temporary employment and registration rules to address several issues in relation to war in Ukraine".  FIFA (7-mart 2022-yil).
6. ↑  „ФИЛИП УРЕМОВИЧ ПЕРЕШЕЛ В "ГЕРТУ"" (ru).  FC Rubin Kazan (31-may 2022-yil). Qaraldi: 1-iyun 2022-yil.
7. ↑  „FILIP UREMOVIĆ JOINS HERTHA BSC".  Hertha BSC (31-may 2022-yil). Qaraldi: 1-iyun 2022-yil.
8. ↑  „France v Croatia game report".  UEFA (8-sentabr 2020-yil).
**Filiz Kado'g'an** (1982-yili 12-fevralda Istanbulda. U 2003-yili Polshaning Bydgosh shahrida o'tkazilgan 23 yoshgacha bo'lgan o'smirlar o'rtasidagi Yevropa chempionatida ayollar o'rtasida yadro uloqtirish bo'yicha bronza medalini qo'lga kiritgan va keyinchalik 2004-yilgi Yozgi Olimpiya o'yinlarida o'z mamlakati Turkiya sharafini himoya qilgan. O'zining atletika karerasi davomida Kadogan Fenerbahche sport klubida to'la vaqtli mashg'ulot o'tkazdi ( turkcha: *Fenerbahçe Spor Kulübü* </link> ) vatani Istanbulda murabbiyi va uzoq yillik ustozi Sevinch Esmer qo'l ostida. Kadogan 2009-yilda o'rnatilgan 17,36 metrlik shaxsiy ochiq havoga egadir.

Kadogan dastlab o'zining sportdagi debyutini 2003-yilda Polshaning Bydgosh shahrida bo'lib o'tgan 23 yoshgacha bo'lgan o'smirlar o'rtasida bolib otgan Evropa chempionatida ta'kidladi va u 16,72 natija bilan uchinchi o'rinni egallab, shohsupaga chiqdi va oltin medal sohibi belaruslik Nataliya Xaranekadan deyarli to'liq metrga ortda qoldi.

2004-yilda Afinada bo'lib o'tgan Yozgi Olimpiada o'yinlarida Kadogan ayollar o'rtasida yadro uloqtirish bo'yicha Turkiya terma jamoasiga yo'llanma oldi. Bir yil oldin, u o'zining eng yaxshi mavsumiga erishdi. Bolgariyaning Sofiya shahrida bo'lib o'tgan Evropa kubogi ligasi seriyasidan 17,16 metrlik B standartidagi Olimpiya o'yinlariga kirish belgisini qo'lga kiritdi. Dastlabki bosqichda Kadogan 15,20 metrlik zarba yo'llab, umumiy hisobda o'ttiz sakkiz nafar sportchidan iborat ro'yxatda o'ttiz to'rtinchi o'rinni egallashga urinib, yakuniy bosqichga chiqa olmadi.

Ma'lumotlar
-----------

1. ↑  „Ayıbımızı saklayalım" (tr). Yeni Asır (29-may 2005-yil). Qaraldi: 24-fevral 2015-yil.
2. ↑  „European Under 23 Championships – Day 3". Bydgoszcz, Poland: IAAF (20-iyul 2003-yil). Qaraldi: 24-fevral 2015-yil.
3. ↑  „Buruk sevinç" (tr). Milliyet (31-dekabr 2003-yil). Qaraldi: 24-fevral 2015-yil.
4. ↑  „Athens 2004: Athletics – Entry List by NOC Women". *Athens 2004*.  IAAF. 12-iyun 2018-yilda asl nusxadan arxivlandi. Qaraldi: 17-fevral 2015-yil.
5. ↑  „Umudumuz üç İzmirli" (tr). Milliyet (26-iyul 2004-yil). Qaraldi: 24-fevral 2015-yil.
6. ↑  „IAAF Athens 2004: Women's Shot Put Qualification". *Athens 2004*.  IAAF. Qaraldi: 17-fevral 2015-yil.
7. ↑  „Gülle atmada Filiz Kadoğan elendi" (tr). NTV (Turkey) (18-avgust 2004-yil). Qaraldi: 23-fevral 2015-yil.

Havolalar
---------

* Filiz Kadoğan at World Athletics
**Tuxum barak** – Xorazmdagi eng mashxur va eng qadimiy ovqatlaridan biri hisoblanib faqat Xorazmda saqlanib qolgan. Tuxum barakning yaʼna bir nomi „Yumurta barak".

Kerakli masalliqlar
-------------------

Tuxum barak tayyorlash uchun uncha koʻp masalliq ketmaydi. Asosiy masalliqlar; tuxum, un, oʻsimlik yogʻi, tuz, sut, qatiq kerak boʻladi.

Tayyorlash jarayoni
-------------------

Unga tuxum, suv va tuz aralashtirib hamir qoriladi va 30 daqiqa davomida tindiriladi. Tayyor hamirni 1-2 mm qalinlikda yoyilgandan soʻng diametri 7-8 sm qilib kesiladi. Kesilgan hamirni ikkiga buklagan holda ikki cheti tugiladi. Tayyor hamirga masalliq solinadi va 4-5 daqiqa davomida suvda qaynatiladi. Masalliq; tuxumning oqi va sarigʻi yaxshilab aralashtirilib, tabga koʻra tuz qoʻshiladi. Undan keyin sariyogʻ yoki margarin qoʻshib yashilab aralashtiriladi. Masalliq hamirning ichiga solinib suvda qaynatiladi. Tayyor Tuxum barakni suvga yoki ayronga solinib yeyiladi. Bitta tuxum barakning toʻyimliligi 435 kaloriyaga tengdir.

Shifobaxshligi
--------------

Tuxum barak parxezbob ovqatlar sirasiga kiradi va hamma tomonidan sevib istemol qilinadi. Kamquvvat, darmonsiz, kamqon kishilar yesa maqsadga muvofiq.

1. ↑  Oʻzbek tansiq taomlari. Karim Mahmudov. Toshkent.1989.
2. ↑  Xorazm taomlari. Baxtiyor Doʻsmatov. Toshkent.1994
Fukuyama meriyasi
 Fukuyama qal’asidan shahar koʻrinishi
 Fukuyama panoramasi
**Fukuyama** (yaponcha: *福山市* *Fukuyama-shi*?) – Yaponiyaning Hiroshima prefekturasida joylashgan shahar.

Geografiyasi
------------

Fukuyama shahri Hirosima prefekturasining janubi-sharqida joylashgan. Shahar markazi Fukuyama tekisligida joylashgan boʻlib, u Edo davridan beri melioratsiya loyihalari bilan qurilgan va shahardan shimol va janubga oqib oʻtadigan Ashida daryosining qirgʻogʻida joylashgan.

### Qoʻshni munitsipalitetlar

Hirosima prefekturasi

* Onomichi
* Fuchu
* Jinsekikkogen

Okayama prefekturasi

* Kasaoka
* Ibara

### Iqlimi

Fukuyama nam subtropik iqlimga ega, yozi juda issiq va qishi salqin boʻladi. Yogʻingarchilik yil davomida sezilarli, ammo qishda biroz kamroq yogʻadi.

### Demografiyasi

Yaponiya aholini roʻyxatga olish maʼlumotlariga koʻra, 2020-yilda Fukuyama aholisi 460 930 kishini tashkil qiladi. Fukuyama 1960-yildan beri aholini roʻyxatga olish ishlarini olib borilmoqda.

Aholining oʻsishi| Yil | Aholi | ±% |
| --- | --- | --- |
| 1960 | 281 701 | —     |
| 1965 | 301 376 | +7.0% |
| 1970 | 355 264 | +17.9% |
| 1975 | 405 677 | +14.2% |
| 1980 | 425 675 | +4.9% |
| 1985 | 441 502 | +3.7% |
| 1990 | 445 403 | +0.9% |
| 1995 | 453 791 | +1.9% |
| 2000 | 456 908 | +0.7% |
| 2005 | 459 087 | +0.5% |
| 2010 | 461 471 | +0.5% |
| 2015 | 464 811 | +0.7% |
| 2020 | 460 930 | −0.8% |

Tarixi
------

Fukuyama hududi qadimiy Bingo viloyatining bir qismi. Fukuyama shimolidagi Ekiya mahallasi bundan mustasno. Fukuyama shahri – 1889-yil 1-aprelda zamonaviy munitsipalitetlar tizimini yaratish bilan tashkil etilgan shaharlardan biri hisoblanadi.

Hukumati
--------

Fukuyama toʻgʻridan-toʻgʻri saylanadigan mer va 38 aʼzodan iborat bir palatali mer-kengash shakliga ega tizim.

Iqtisodiyoti
------------

Fukuyama ogʻir sanoatning, xususan, poʻlatning asosiy markazi hisoblanadi. 1961-yilda qurib bitkazilgan „JFE Steel West Japan" kompaniyasi Fukuyama hududida eng yirik ishlab chiqarish bazasi, balki dunyodagi eng yirik poʻlat zavodlaridan biri hisoblanadi.

Taʼlim tizimi
-------------

### Kollejlar va universitetlar

* Fukuyama shahar universiteti
* Fukuyama universiteti, Universitet koʻplab oʻquv kurslarini taklif qiladi, lekin eng yaxshi farmakologiya dasturi bilan mashhur.
* Fukuyama Heisei universiteti

### Boshlangʻich va oʻrta maktablar

Fukuyamada 74 ta davlat boshlangʻich maktabi, 34 ta davlat oʻrta maktabi va nogironlar uchun 3 ta maxsus taʼlim maktabi mavjud.

*

Manbalar
--------

1. ↑  „福山市水産振興ビジョン 第1章 福山市の概要" (PDF).  福山市農林水産課. Qaraldi: 24-sentyabr 2020-yil.
2. ↑  „Hamilton Ontario Sister Cities". 26-sentyabr 2007-yilda asl nusxadan arxivlandi. Qaraldi: 24-yanvar 2008-yil.
**Dilshodbek Yusupbayevich Ro'zmetov** (1999-yil 12-mart, Urganch, Oʻzbekiston) — oʻzbekistonlik havaskor-bokschi, yarim ogʻir vazn toifasida ringga chiqadi. Jahon chempionati kumush medali sovrindori (2019), Osiyo chempioni (2021), boks boʻyicha koʻp karra xalqaro va milliy havaskorlik birinchiligi gʻolibi.

Havaskorlik faoliyati
---------------------

Dilshodbek Roʻzmetov yarim ogʻir vazn toifasida ringga tushadi.

2019-yilda Yekaterinburgda oʻtkazilgan jahon chempionatida u finalga yetganda qozogʻistonlik bokschi Bekzod Nurdauletovga imkoniyatni boy berib, jahon chempionatining kumush medalini qoʻlga kiritadi. Turnir boʻyicha Roʻzmetov raqiblari Loren Dominges va Benjamin Uittakerdan kuchliroq edi.

U 2021-yil fevral oyida Sofiyada (Bolgariya) boʻlib oʻtgan "Stranja" xalqaro turnirda 81 kilogrammgacha vazn toifasida finalda rossiyalik Ruslan Kolesnikov ustidan gʻalaba qozonadi va turnir gʻolibi boʻladi.

Tokiodagi Olimpiya oʻyinlarida Dilshod Roʻzmetov chorak finalda yoʻllanmani qoʻlga kiritish uchun jang olib boradi, ozarbayjonlik bokschiga qarshi ringga koʻtariladi.

Asli kelib chiqishi kubalik Alfonso Dominges bilan boʻlgan toʻqnashuvda 4:1 hisobida ozarbayjonlik bokschi foydasiga hal boʻladi.

Manbalar
--------

1. ↑  *Kun uz.* „Дилшодбек Рузметов потерпел поражение в финале ЧМ и получил серебряную медаль" (ru).  Kun.uz.
2. ↑  „Странджа-2021: все победители и призёры турнира в Болгарии" (rus).  vRINGe.com (28 февраля 2021).
3. ↑  Дилшод Рузметов провёл бой за выход в четвертьфинал *Sports.uz*

Havolalar
---------

* Dilshodbek Roʻzmetov — BoxRec
**Dilaver Midatovich Osmonov (Usmon)** (1988-yil 18-aprelda tugʻilgan, Guliston, Sirdaryo viloyati, O'zbekiston SSR) – Kiyev shahar akademik bolalar va oʻsmirlar opera-balet teatri dirijyori. Ukrainada xizmat koʻrsatgan artist.

Hayoti
------

Dilaver Osmonov Midatovich 1988-yil 18-aprelda O'zbekiston SSRning Guliston shahrida tugʻilgan. 2000-yilda Pyotr Chaykovskiy nomidagi Simferopol musiqa maktabini (V.Xnatik sinfi) tamomlagan. 2005-yilda Sergey Prokofyev nomidagi Donetsk davlat musiqa akademiyasida (V.Podolchuk sinfi) tahsil olgan. 2010-yilda P. I. Chaykovskiy nomidagi Ukraina Milliy musiqa akademiyasini tugatgan (V.Zdorenko sinfi).

Mehnat faoliyatini Anatoliy Solovyanenko nomidagi Donetsk akademik opera va balet teatrida boshlagan.

Dilaver Osmonov 2005—2011-yillarda Ukraina Milliy musiqa akademiyasi Opera studiyasi orkestri artisti (2019-yildan bu yerda opera va simfonik dirijyorlik kafedrasida dirijyorlik yoʻnalishida dars beradi).

Dilaver Osmonov 2006-yildan 2018-yilgacha Kiyev shahar akademik bolalar va oʻsmirlar opera va balet teatri orkestri artisti boʻlgan.

2012—2016-yillarda Kiyevda M.Lisenko nomidagi musiqa maktabida oʻqituvchi va Ukraina Milliy nafas orkestri dirijyori boʻlgan.

2017-yildan beri u Kiyev shahar akademik bolalar va oʻsmirlar opera va balet teatrining dirijyori. Shu bilan birga, 2018—2019-yillarda u Ukraina Davlat akademik estrada simfonik orkestri dirijyori va Lugansk davlat madaniyat va sanʼat akademiyasining oʻqituvchisi boʻlgan.

Ukrainada oʻtkazilgan xalqaro tanlovlar va festivallarning koʻp marotaba ishtirokchisi va sovrindori.

Repertuar
---------

U tematik konsertlar, musiqiy ertaklar, opera va balet durdonalarini sahnalashtirgan, jumladan: M. Rimskiy-Korsakovning „Rojdestvo oldidan kechasi", B.Pavlovskiyning „Oppoq qor va yetti gnom", S.Prokofyev musiqasiga „Petri va boʻri", K.Sen-Saens musiqasiga „Hayvonlar karnavali", F.Shubert musiqasiga „Abadiy sevgi afsonasi", Motsartning „Figaroning uylanishi", P.Chaykovskiyning „Shelkunchik" va boshqalar.

Qrim-tatar xalq qoʻshiqlarining mashhur ijrochisi Dilaver Osmonov „Qirim" ansamblining solisti boʻlgan.

Mukofotlari
-----------

Dilaver Osmonov Myron Starovetskiy tanlovi laureati boʻlgan.

Manbalar
--------

1. ↑  Za dirijyorskim pultom – Dilyaver Osmanov // Crimeantatars.club, 13.09.2018
2. ↑  Dirigent Dіlyaver Osmanov pro krimskotatarsku narodnu ta akademіchnu muziku, a takoj robotu v Kiїvskomu munіsipalnomu teatrі operi ta baletu dlya dіtey ta yunatstva // Muzichna sієsta, Ukraїnske radіo, 17.05.2019
3. ↑  YouTube logotipi Crimean Tatar TV Show YouTubeda
4. ↑  YouTube logotipi Смыслы жизни: Дилявер Османов YouTubeda

Tashqi havolalar
----------------

* Dіlyaver Mіdatovich Osman Wayback Machine saytida arxivlandi (2022-07-03). na saytі Kiїvskogo munіsipalnogo akademіchnogo teatru operi і baletu dlya dіtey ta yunatstva.
**Xanifa Qurbonova** (1918-yil, Boy qishlogʻi, Xiva xonligi – vafot etgan yili nomaʼlum, Toshoʻgʻuz viloyati, Turkmaniston SSR) – Turkmaniston sovet xoʻjalik, davlat va siyosiy arbobi, Turkmaniston Kompartiyasi Toshoʻgʻuz tumani qoʻmitasi birinchi kotibi. Sotsialistik Mehnat Qahramoni (1965-yil).

Hayoti
------

U 1918-yilda Xiva xonligining Boy qishlogʻida (Sovet davrida – Toshoʻgʻuz viloyati) tugʻilgan.

Mahalliy qishloq maktabini tugatgach, 1937-yilda Toshauz viloyatidagi *Komintern* kolxozida oddiy kolxozchi boʻlib ishlagan. 1939-yildan – Turkmaniston komsomolining Toshoʻgʻuz tuman komiteti kotibi. 1940-yildan KPSS yaʼni Sovet Ittifoqi Kommunistik partiyasi aʼzosi.

1942-yildan – Toshoʻgʻuz viloyat komiteti tashviqot boʻlimi mudiri. Keyingi yillarda – Andreevskiy okrug komiteti (1945—1946), Toshauz okrug komiteti (1945—1948), Turkmaniston Kommunistik partiyasi Toshoʻgʻuz viloyat komiteti kotibi (1948—1949).

1949—1952-yillarda Butunittifoq Bolsheviklar Kommunistik partiyasi Markaziy Komiteti qoshidagi Oliy partiya maktabida tahsil olgan. 1952-yildan – Turkmaniston Kompartiyasi Andreevskiy tuman qoʻmitasining birinchi kotibi, 1954-yildan – Toshoʻgʻuz viloyati qoʻmitasining tashviqot va targʻibot boʻlimi mudiri, 1955-yildan – Toshoʻgʻuz viloyati ijroiya qoʻmitasi doimiy komissiyasining raisi, 1960-yildan – Turkmaniston Kompartiyasi Toshoʻgʻuz tuman qoʻmitasining birinchi kotibi boʻlib ishlagan.

Toshoʻgʻuz raykomining birinchi kotibi boʻlib, Toshoʻgʻuz viloyatida qishloq xoʻjaligini rivojlantirish bilan shugʻullangan. Uning tashkiliy faoliyati tufayli qishloq xoʻjaligi korxonalari har yili paxtachilikda yaxshi natijalarga erishgan. SSSR Oliy Kengashi Prezidiumining 1965-yil 16-martdagi №. 8924 sonli farmoni bilan unga *Turkmaniston SSR qishloq xoʻjaligi, sanoati va fanini rivojlantirishdagi ajoyib xizmatlari uchun* Lenin ordeni va Oʻroq va Bolgʻa oltin medali bilan birga Sotsialistik Mehnat Qahramoni unvoni berilgan.

Turkmaniston SSR Oliy Kengashining 6-9-chaqiriqlarida deputat sifatida ishtirok etgan, Toshoʻgʻuz viloyat Kengashi Mehnatkashlar deputati va KPSS XXIII qurultoyida delegat etib saylangan. 1976-yildan – kasaba uyushma ahamiyatidagi shaxsiy nafaqoʻr. Nafaqaga chiqqanidan keyin u Toshoʻgʻuz yashagan.

1980-yildan keyin vafot etgan degan tahminlar mavjud.

Manbalar
--------

1. 1 2 3 4  „„Курбанова Ханипе" (ru). Герои страны".
2. 1 2 3  *Turkmenskaya Sovetskaya Ensiklopediya.* – T. 3. – S. 403.
**Yusuf Hamadoniy maqbarasi** (yoki *Ulli Pir*) – XIX asrga tegishli boʻlgan va Shovot tumanining Beshmergan qishlogʻida joylashgan tarixiy obyektdir. Tarixiy obyekt Yusuf Hamadoniy majmuasinining asosini tashkil etadi. Bu yerda hamadonlik boy savdogar Xoji Yusuf dafn etilgan.

Yusuf Hamadoniy maqbarasi davlat mulkiga tegishli. U Xorazm viloyati madaniyat boshqarmasi operativ boshqaruv huquqi asosida „Vaqf" xayriya jamoat fondiga tekin foydalanish shartnomasi bilan berilgan.

Maqbara meʼmorchiligi
---------------------

Bino tepalikning ustiga qurilganligi sababli uzoqdan ham koʻrinib turadi. Maqbaraning maydoni 6x13 metrlik hududni egallaydi. Bino noyob meʼmoriy va dizayn uslubiga egaligi bilan ajralib turadi.

Yusuf Hamadoniy shaxsi
----------------------

Yusuf Hamadoniy Ahmad Yassaviy va Abduxoliq Gʻijduvoniyga ustozlik qilgan shaxs hisoblanadi. Yusuf Hamadoniy „Xojagon-naqshbandiya" tariqatining ayrim qoidalarini ishlab chiqqanligi bilan tanilgan. Xoja Hasan Andoqiy Buxoriy, Xoja Abdulloh Barraqiy Xorazmiy, Ahmad Yassaviy va Abduxoliq Gʻijduvoniy Yusuf Hamadoniydan soʻng uning xalifalari sifatida muridlariga peshvolik qilgan. „Rutbat ul-hayot", „Kashf", „Risola dar odobi tariqat", „Risola dar axloq va munojot" kabi asarlari mavjud.

Xayriya pullari bilan bogʻliq surishtiruv
-----------------------------------------

2020-yil 4-avgust kuni ijtimoiy tarmoqlar orqali quyida keltirilgan xabarlar tarqalgan va keng muokamalarga sabab boʻlgan:
 

> Xorazm viloyati Shovot tumanidan yozmoqdaman. Beshmergan mahallasida joylashgan Yusuf Hamadoniy ziyoratgohi ehson qutisiga tashlangan hayriya pullari oʻgʻirlangan degan gumondaman. Ushbu holatni taftish etishlarini soʻrayman.
> 
> 

Ammo, IIV eʼlon qilingan xabarga koʻra, surishtiruv bilan bogʻliq jarayon davomida zakot, fitr va boshqa xayriya pullarini o‘g‘irlanishi kabi holatlar aniqlanmagan.

Manbalar
--------

1. ↑  „ 100-сон 24.02.2021. Ichki va ziyorat turizmini rivojlantirish bo‘yicha qo‘shimcha chora-tadbirlar to‘g‘risida". *lex.uz*. Qaraldi: 13-oktyabr 2023-yil.
2. ↑  „MODDIY MADANIY MEROSNING KO‘CHMAS MULK OBYEKTLARI MILLIY RO‘YXATINI TASDIQLASH TO‘G‘RISIDA". 13-oktyabr 2023-yilda asl nusxadan arxivlandi. Qaraldi: 11-oktyabr 2023-yil.
3. ↑  „Shovot turistik qishlog‘i | Uzbekistan Travel" (uz). *uzbekistan.travel*. Qaraldi: 13-oktyabr 2023-yil.
4. ↑  „www.fikr.uz". *www.fikr-uz.narod.ru*. Qaraldi: 13-oktyabr 2023-yil.
5. ↑  „Xorazm viloyat IIB huzuridagi Tergov boshqarmasi xodimlari Yusuf Hamadoniy ziyoratgohiga tashrif buyurishdi". *tergov.uz*. Qaraldi: 13-oktyabr 2023-yil.
6. ↑  „Rasmiy munosabat: Ijtimoiy tarmoqlarda "Shovot tumanidagi Yusuf Hamadoniy ziyoratgohida hayriya pullari o‘g‘irlanmoqda" degan mazmunda tarqalgan xabarlar yuzasidan". *xviib.uz*. Qaraldi: 13-oktyabr 2023-yil.